 Proza - : - Cabina telefonica de Laurentiu Orasanu : - Cabina telefonica de Laurentiu Orasanu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii... (Proza) > Migratii -... (Proza) > Dictionar... (Proza) > Dictionar... (Proza) > Sinucigasii... (Proza) > O schimbare... (Proza) > (Auto)Dedica... (Poezie) > Prunul ... (Proza) > Feerie de... (Poezie) > Satucul... (Proza) > Fabule... (Poezie) > Tradari ... (Poezie) > Colectie de... (Poezie) > Bal mascat... (Poezie) > Butoiul cu... (Poezie) > Datornicii ... (Poezie) > Traditie... (Presa) > Epigrame -... (Poezie) > O problema... (Proza) > Anonimul ... (Proza) > Special... (Poezie) > A treia... (Proza) > A treia... (Proza) > A treia... (Proza) > A treia... (Proza) > Liber impuse... (Poezie) > A treia... (Proza) > Divan... (Proza) > Amantele... (Poezie) > A treia... (Proza) > A treia... (Proza) > A treia... (Proza) > Trimise, din... (Poezie) > A treia... (Proza) > Epigrame -... (Poezie) > Parodie... (Poezie) > A treia... (Proza) > Coreea de... (Poezie) > A treia... (Proza) > Sfarsitul... (Proza) > Sfarsitul... (Proza) > A treia... (Proza) > La film ... (Proza) > De iarna ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14024828 Cabina_telefonica' > Vizionari: 1802 > Cabina telefonica proza [ ] - - - - - - - - - - - - - - - - - - - - - - - - - de Laurentiu Orasanu [Ghiocel ] 2013-02-23 | | De la statia de troleibuz la minister, drumul meu trece printr-un parc si printr-o cabina telefonica. Pe acolo e drumul optim. N-ar avea rost sa ocolesc. Cabina are geamurile sparte, trec prin ea fara sa-i deschid usa. Prin laterale. Doar ca ma aplec putin. Asta nu-mi ia timp, pot s-o fac din mers. in dimineata asta, cabina e ocupata de o tipa in fulgarin rosu. Faptul ca ploua nu e un motiv sa ocupi o cabina telefonica tocmai la ora la care un functionar constiincios vrea s-o strabata ca sa ajunga la timp la serviciu. Dau sa-i bat in geam, dar imi dau seama ca nu am in ce. O aud cum se plange cuiva in telefon. Putea sa si rada, nu are importanta. - Domnisoara, fiti amabila, intarzii la serviciu. Faceti-mi loc sa trec. intoarce spre mine o fata nostima si imi arata spre receptor. Vorbeste, asta mi-e clar, nu trebuie sa explice ca unui tampit. Dar, poate ca n-a inteles ce vreau, poate ca a inteles ca vreau sa vorbesc la telefonul din cabina. Daca as fi vrut sa vorbesc, as fi asteptat, nu? - La ora asta, 9 fara 5, in fiecare dimineata, eu trec prin cabina asta. Pe aici mi-e drumul spre minister. incepem lucrul la 9 fix, puteti sa verificati. - Domnule, dar stiu ca aveti tupeu! Daca eram vreun campion de box, m-ati fi somat sa ies din cabina? Profitati de o biata fata careia i s-a furat portmoneul! Cum sa va las sa treceti, cand am bagat in aparat ultimul maruntis? - Sunt dezolat, domnisoara, dar in cazul asta trebuie sa ne incredem in fortele de ordine. Ele isi fac intotdeauna datoria. Nu e bine sa ne facem singuri dreptate. Unde am ajunge? - Dar dumneata cum incerci sa ma dai la o parte? Cu ce drept? Auzi, chema Politia! Cheama, domnule, Politia, si spune-i ca vrei sa treci prin cabina asta in timp ce eu vorbesc la telefon. Cheam-o! si pari un domn serios. Mai zici ca lucrezi la minister! Halal! Se smiorcaie. tine strans receptorul in mana. Nu-l lasa, domnule! Nu cedeaza. Nu se da in laturi. O sa intarzii, precis. - Uite cum facem, ii propun. imi dai sa tin receptorul, te lipesti de usa, iar eu trec printre dumneata si aparat. Cand ies pe partea cealalta, iti predau receptorul. Dumneata nu pierzi fisele, eu nu intarzii. Ce zici? - Dar nu ma pacaliti? Ca tipul care m-a ajutat sa cobor din tren. ala trebuie sa-mi fi furat portmoneul. N-o sa ma inghesuiti sau cine stie ce... ii sugerez printr-un gest ca asa ceva nu i se poate intampla cu un functionar la Ministerul Transporturilor. imi intinde receptorul si isi strange fulgarinul in jurul soldurilor. Daca n-as fi preocupat sa n-o ating, as putea observa ca are solduri frumoase. Dar eu sunt atent la sani. in dreptul lor e locul ingust. Reusesc sa ii ating doar putin. Ne inrosim amandoi la fata. Am trecut. Cu pierderi minime de o parte si de alta. Rasuflam usurati. iesit din cabina, ii intind receptorul. - Sunteti un domn. N-ati profitat. Acum va cred ca lucrati la minister. Poate ca ar trebui sa va ocupati mai indeaproape de hotii din trenuri. in fond, e sarcina dumneavostra. - Nici nu stiti cate eforturi facem, domnisoara. Aveti dreptate, e un fenomen social de anvergura, face ravagii. si cei care sparg geamurile sau distrug aparatele din cabinele telefonice ar fi fost in sarcina noastra. Asta inainte de Revolutie: Posta si Telecomunicatiile erau tot la noi. Facem si noi ce putem, astfel incat cetateanul sa fie multumit. imi pare rau de portmoneul dumitale, eu zic sa raportezi la Politia Feroviara din gara. Uneori chiar rezolva anumite cazuri. - Multumesc pentru consolare, domnule. - Daca nu terminati convorbirea pana la ora 17, la 17:05 trec din nou pe aici, glumesc usurat. Facem din nou rocada. E noua si doua minute cand intru in birou. De dupa geamul care separa biroul nostru de cel al sefului, seful ma mustra cu un clatinat din cap. M-ar mustra prin cuvinte, daca n-ar vorbi la telefon. Eu cred ca asta e principalul motiv pentru care avem sefi: ca sa-i mustre pe subalterni. si cand intarzie. si cand nu predau, la timp, rapoartele. De la 9, la 9 si 5, nu facem nimic. Nu facem nimic cu voie de la seful. Altfel, in timpul zilei, se mai intampla sa nu facem nimic fara voia lui. Cele cinci minute de pauza, cu care incepem, sunt date de seful. Ca o reculegere inaintea asaltului zilnic. Cei trei colegi de birou citesc in acest timp ziarele. Sau comenteaza meciul din seara precedenta. Sau telenovela de la televizor. Sau pe cea din strada. Eu ma gandesc. in fiecare dimineata, vreme de cinci minute, ma gandesc la ea . Ea nu exista decat in aceasta pauza. N-are nume. Niciodata nu stiu cum e imbracata. imi aduce papucii, dar nu stiu daca mana care mi-i intinde e plinuta sau, dimpotriva, e slaba, prelunga si cu vinisoare albastrii pe dosul palmei. in vreme ce eu ma barbieresc, o vad cum se piaptana, dar nu stiu daca are parul blond sau negru, lung sau scurt. Rade, dar sa nu ma intrebati daca are dintii mici sau daca are buzele senzuale. in afara de faptul ca e cald si placut la dezmierdat, nu stiu nimic altceva despre trupul ei. Dar astazi, cand pauza da sa se termine, ea tocmai imi aduce un sanvis cu sunca si cascaval. Cu o frunza de salata verde, asa cum imi place mie. Cand iese din birou, caci pauza se terminase, observ ca poarta un pardesiu rosu. E scurt, deasupra genunchilor, si lasa sa se vada dungile ciorapilor de matase. Negri. si dungile, ca si gambele, sunt perfecte... Cu pauza aceasta e o poveste care poate ca merita sa fie povestita. seful o introdusese cu de la sine putere, cu vreo doi ani inainte de Revolutie. Credea el ca asa, desertand sacul, cei 20 de slujbasi, cati erau pe atunci, vor lucra mai cu spor peste zi. Culmea e ca a avut dreptate. Au observat si directorul, si ministrul adjunct ca la noi in birou, odata terminate cele 5 minute, se muncea, nu gluma. S-a hotarat generalizarea pauzei intre 9 si 9:05 in tot ministerul si, experimental, in Regionala Galati. Lucrurile au mers struna timp de doua luni. Asta pana cand un impiegat din gara Barbosi a oprit acceleratul la semnal. Numai trei minute. intre 9:02 si 9:05. A fost de-ajuns. A fost fatal. seful a zburat. A aterizat intre noi, retrogradat. Mai rau e ca s-a dus naibii pauza aceea oficiala. A trebuit sa ne-o luam fiecare, care cand puteam. Am avut un motiv in plus sa ne bucuram ca a venit Revolutia. Odata cu Partile sociale, ne-a redat pauza aceea de cinci minute. seful a fost repus in functie. Ne bucuram insa mai putini. Mai precis, patru, cati am scapat in cei trei ani de restructurari... Restul zilei mi-l petrec centralizand situatia vagoanelor cu defectiuni la sistemul de incalzire. O fac pe indelete. Nu e nicio graba. si-asa, daca nu se suplimenteaza bugetul, nu sunt bani ca sa intre in revizie pana la iarna. Poate, la anul. Asa e la noi: lucram pentru viitor. La pranz imi mananc sanvisul cu sunca si cascaval. As putea sa fac cativa pasi pana la fereastra si sa vad daca tipa in fulgarin rosu mai e acolo. As putea chiar sa ies cateva minute si sa ma plimb prin parc. Dar, cum nu fac lucrul acesta de obicei, de ce l-as face tocmai astazi? Asa trebuia sa-i explic tipei. Mai pe-ndelete. De ce sa fi ocolit tocmai astazi cabina telefonica? Ar fi fost ca si cand m-as fi plimbat, in pauza de pranz, prin parc. N-aveam niciun motiv sa consider ca ziua de astazi e mai cu mot decat ziua de ieri. Sau decat oricare alta zi de lucru... La ora 17 parasesc biroul. La 17 si 3 minute ajung la cabina telefonica. Tipa e acolo. imi intinde receptorul si imi face semn sa trec prin cabina. - V-au ajuns, ti-au ajuns banii? o intreb, glumind. - Nu, ca n-am stat tot timpul aici. As fi blocat trecerea atator oameni de treaba care se grabesc la lucru, glumeste si ea. Am fost la matusa, in Berceni. Mi-a dat bani. Apoi am raportat furtul la Politia din Gara de Nord. M-am instalat in cabina acum un sfert de ora. Ca sa n-o ocupe cine stie cine. si sa nu va lase sa treceti. Trec pe langa ea. Tot fara s-o ating. Cu aceeasi grija sa nu-i ating sanii. Numai ca de data asta ii simt parfumul. Toate florile de primavara, din toate parcurile Bucurestiului si-au unit in el miresmele. ii predau receptorul. il pune in furca. iese din cabina, pe usa. Ca oamenii. imi face un semn de ramas bun: - Pe maine dimineata, la 9 fara 5? - Negresit. Dar, maine, ma lasi sa trec fara sa ma mai intrebi ce si cum. Astazi era gata-gata sa-l supar pe seful. Nu vreau sa mai intarzii. - N-o sa mai intarzii. Un sef nu trebuie suparat prea des, nu? Fac cativa pasi spre statia de troleibuz. Apoi fac ceea ce n-am facut niciodata in viata mea: intorc capul. O vad cum se indeparteaza. Fara sa se uite inapoi. Apuc sa observ ca poarta o fusta scurta, rosie. si ca are ciorapii de matase. Negri. Cu dunga. Ghiocel | index 'pageview'); 